text: Kim Larsen rykker indendørs
  16 juni 2011 kl. 08.06
  Aftenens koncert med Kim Larsen i Flensborg flyttes fra friluftsarealet ved Flensborg Bryggeri til Deutsches Haus på grund af varslerne om kraftige regn- og tordenskyl.
  Det oplyser arrangørerne, Sydslesvigsk Foreing og Sydslesvigs danske Ungdomsforeninger.
  
  Mere folkelig danskhed
  Flytningen betyder, at billetsalget er stoppet, fordi der er begrænset plads i Deutsches Haus. Der bliver enkelte restbilletter tl salg ved indgangen. 
  Koncerten med Kim Larsen udspringer af de danske årsmøder i Sydslesvig. Der har i flere år været kritik af, at årsmøderne er stivnet i en række formelle taler, hvor ingen rigtig tør sige noget, som kan risikere at fornærme nogen. 
  Med Kim Larsen ønsker arrangørerne at signalere en mere folkelig danskhed.
  